
En un món dominat pel capitalisme de mercat, la Pau és només un moment de la Guerra. 


L A CAÇA DE BRUIXES INSTAURA LA POR A La SEGARRA 


Els mossos d'esquadra a ordres de Garzón també apliquen la Llei Antiterrorista 

Dos nois empresonats i calvari per un 
tercer que va haver de ser hospitalitzat 

Es presenta un recurs per exigir l'alliberament dels 2 presos. M anifestació a Lleida el proper dissabte 12 d'abril a la tarda 


Lo RIU ÉS VIDA. No AL TRANSVASAMENT 


La lluita per la defensa de l'Ebre omple Barcelona 

Desenes de milers de persones recorren 
els carrers per una nova cultura de l'aigua 


Torà/ La Segarra.- Un noi de Torà de 20 anys 
era segrestat per agents dels mossos 
d’esquadra el passat dimarts 1 d’abril al 
vespre quan sortia de treballar a la localitat 
de Calaf. Durant hores aquest fet va desen¬ 
cadenar una gran incertesa a la població de 
Torà, on fins i tot es va organitzar una recer¬ 
ca per part de familiars i veïnat, creient que 
havia patit un accident. Després es va 
conèixer la realitat dels fets. En Jordi havia 
estat conduït fins a la comissaria dels 
mossos d’esquadra de Lleida, on conjunta¬ 
ment amb policies nacionals el varen inter¬ 
rogar durant dies, i segons s’ha sabut 
després, amb tortures i amenaces. 

L’operació policíaca era ordenada pel jutge 
de l’Audiència Nacional Baltasar Garzón i 
anava acompanyada de l’aplicació de la Llei 


Antiterrorista per uns suposats fets de sab¬ 
otatge contra caixers automàtics. El dijous 
al vespre varen ser detinguts dos nois més. 
Un d’ells de Torà i l’altre de Biosca. Aquests 
dos últims, el dissabte ingressaven a la 
presó de Ponent per ordre del jutge d’in¬ 
strucció de Lleida, a instàncies del jutge 
Garzón que va delegar les seves funcions, 
L’indignació s’extenia per la població de 
Torà i en un ple multitudinari de més de 
200 persones, l’ajuntament va aprovar una 
moció que exigeix la llibertat dels joves i 
denuncia l’actuació dels mossos. 

Lleida/ El Segrià.- M entrestant, el primer dels 
detinguts continuava sent interrogat i tortu¬ 
rat, fins el punt d’haver de ser traslladat a 
l’Hospital de Santa M aria de Lleida, a l’Unitat 
de Vigilància Intensiva (UVI). No va poder 


soportarel patiment i l’ansietat. A les portes 
de l’edifici, custodiat per antiavalots dels 
mossos i sense poder accedir a fer-hi cap 
visita, s’hi concentraven desenes de famil¬ 
iars, veins i amics del noi. La nit de dissabte a 
diumenge, l’intermediació del jutge de guàr¬ 
dia de Lleida arran de la presentació d’un 
recurs d’Habeas Corpus, va possibilitar que 
s’acabés el malson pel noi, finalitzant la 
incomunicació i quedant en llibertat (també 
per un informe forense que assegurava que 
ia salut del noi era molt crítica). La llibertat 
era condicionada a que en Jordi es presentés 
a declarar a l’Audiència Nacional acompany¬ 
at del seu advocat. 

Barcelona.- A Barcelona també es va real¬ 
itzar una manifestació amb torxes el diu¬ 
menge al vespre, coincidint amb una aturada 


general de les activitats a Torà. Prop de 200 
persones van concentrar-se davant del 
Departament d’Interior de la Generalitat a 
les 21h. Duien torxes i varen tallar la Via 
Laietana, baixant fins a la plaça Sant Jaume, 
amb crits de "Fora la Llei Antiterrorista", 
"Llibertat detinguts Torà” i d’altres. A la 
plaça Sant Jaume es va llegir un comunicat 
davant del Palau de la Generalitat, on hi van 
arribar per la part posterior de l’edifici i a 
gran velocitat un parell de furgonetes d’anti- 
avalots des de la plaça Catedral (alguns 
vianants van haver de sortir del pas temerari 
dels vehicles). L’acte es va desconvocar 
sense cap provocació. La propera mani¬ 
festació es farà el dissabte a les 6 del vespre 
a Lleida (més detalls al quadre adjunt). 

Barcelona.- La tercera manifestació celebra¬ 
da a Barcelona per mostrar el rebuig enfront 
el Plan Hidrologico Nacional (PHN) i peruna 
nova cultura de l'aigua va tornar a ser un 
bany de masses. Els i les manifestants, so bre- 
tot, provenien de les terres de l'Ebre tot i 
això el suport de persones d'arreu (Pirineu 
aragonès, País Valencià, Múrcia, comarques 
de Catalunya) van sumar forces en un dia en 
que a Aragó hi havia vaga de conductors 
d'autocars i va dificultar l'arribada de moltes 
persones que havien reservat bitllet. 

La manifestació 

La riuada de gent, al marge del ball de xifres 
sobre la participació, va ocupar tot el recor¬ 
regut previst; quan la capçalera ja era a PI. de 
la Catedral encara hi havia persones que no 
havien iniciat la marxa a la Plaça Universitat. 
A les 12 del migdia ben puntual un inmens 
nus metàl·lic transportat per forces persones 
donava la sortida a la protesta, al darrera 
nusos més petits eren transportats per quitx¬ 
alla que eren seguits per un parell de pancar¬ 
tes, aclaparades pels caps dels partits assis¬ 
tents, on es podia llegir el lema de la protes¬ 
ta "per una nova cultura de l'aigua, mai més 
un govern transvasista". El gruix de gent venia 
després amb pancartes de les diferents 
poblacions de les terres de l'Ebre també 
d'al.lusives al govern del PP i CiU, contra els 
embassaments al Pirineu i moltes altres. Les 
banderoles, estructures i globus dels partits 
de torn un cop més no van deixar de fer 
invents per tal de sortir a la foto. La mani¬ 
festació en tot moment va tenir un caire fes¬ 
tiu on una banda va amenitzar el recorregut 
així com xanquers, grallers, timbalers i fins i 
tot gaites que sonaren rera la pancarta de la 
Plataforma Nunca Mais, on es podia llegir 


"N unca M ais un govern transvasista". Les con¬ 
signes no van deixar-se d'escoltar fins arribar 
a PI. Catedral on van realitzar-se tot un seguit 
de parlaments. 

Manifestos, declaracions, 
adhesions i música per acabar 
Les proclames en referència a la situació de 
guerra van ser constants, ja en motiu de 
benvinguda el portaveu de la Fundació per 
una Nova Cultura de l'Aigua va solidaritzar- 
se amb el poble iraquià. Les eleccions prop¬ 
eres van encaminar de forma molt clara els 
parlaments i van fer esment de forma molt 
reiterativa al fet de no acceptar mai més un 
govern transvasista i en reclamar un canvi de 
política en la gestió de l'aigua. Escriticà el PP 
tot dient que "s'ha equivocat en moltes 
coses, amb el PHN també!" i s'avisà a CiU que 
"la gent de l'Ebre no estem en venda". 
Manolo Tomàs de la Plataforma en defensa 
de l'Ebre va tornar a reivindicar un veritable 
diàleg social sobre la gestió de l'aigua entre 
els territoris, això si "sense paelles, ni auto¬ 
cars, ni..." també va reptar a la UE a no cedir 
enfront el xantatge del PP, s'ha de recordar 
que d'aquí a un mes aquesta institució a de 
declarar si ofereix fons pel PHN o no. L'actor 
Joel Joan va ser l'encarregat de llegir el 
comunicat de la protesta i després de con¬ 
demnar "aquells que destrueixen el món i 
ens condueixen a la guerra de l'Iraq, la guer¬ 
ra de l'aigua.." va arrencar un crit unànim dels 
i les manifestants: "Aznar dimissió". 

Finalment JA Labordeta guitarra en mà va 
entonar una jota tot enllaçant-la amb el 
Canto a la Libertad per deixar pas als Quico 
el Celio, el noi i el mut de Ferreries que un 
cop més van tancar la jornada. 

Atacs feixistes 


Grups d'ultradreta ataquen 
el Casal El Forn de Girona 

Girona.- Diumenge 6 d'abril el Casal El Forn patia la setena agres¬ 
sió en els seus tres anys d'existència. Aquest cop, van aparèixer pin¬ 
tades de "Visca Espanya" i símbols nazis a les parets del casal, pin¬ 
tades per tot el barri vell i també a la llibreria catalanista Les Voites. 
El grup encarregat d'aquesta agressió és el M PC, M oviment Patriòtic 
Català, un grup d'extrema dreta que ja fa temps que actua contra 
els col·lectius independentistes de la ciutat. Davant d'aquests fets, 
Maulets, el Casal i la Candidatura d'Unitat Popular han interposat 
una denúncia contra aquest grup feixista. Contra-lnfos 7/ 4/ 03 


OKUPACIÓ I CENTRES SOCIALS 


16 ANYS DE VIDA NO ESTIREN 


Deneguen l’escrit d’oposició a l’ordre 
de desallotjament de l’Ateneu de Cornellà 


Cornellà/ Baix Llobregat.- El dimarts 8 d'abril s'han con¬ 
centrat una trentena de persones davant del jutjat núm. 
3 de Cornellà, a l'avinguda del Baix Llobregat, per pres- 
sionar a la jutgessa Berta Pellicer davant l'imminent 
desallotjament de l'Ateneu de Cornellà. Finalment s'ha 
denegat l'escrit d'oposició presentat contra l'execució 


provisional de la sentència. Les persones concentrades 
han cridat consignes com "de l'ateneu no ens anem, us 
esperem". La informació d'última hora respecte aquest 
tema estarà actualitzada a la web: 
www.sindominio.net/ ateneucornella 
Estigueu informades de les properes mobilitzacions. 

Seguim denunciant la Guerra 


No A LAGUERRA, NIA L'iRAK NI ENLLOC 

Convocatòria de 
vaga general pel 
dijous D d'abril 

Barcelona.- Diferents col·lectius i organ¬ 
itzacions donen suport a una vaga gener¬ 
al pel proper dijous 10 d'abril en contra de 
la proposta de parada de 15 minuts pro¬ 
posada per CCOO o de 2 hores presenta¬ 
da per UGT que no van més enllà d'actes 
testimonials per salvar la papereta en 
comptes de donar suport a un acte de 
protesta que paralitzi l'Estat en un intent 
d’aturar aquesta guerra que segons llegim 
a diversos manifestos: "està assassinant a 
milers d'iraquians per mesquins interessos 
econòmics i imperialistes dels Eua amb el 
suport dels governs britànic i espanyol, 
així com delsconsorcisdel petroli i la car¬ 
rera d'armament”. 

EL COMPLEX CALENDARI DE CONVOCATÒRIES 
PEL DIJOUS 10 D’ABRIL SÓN ENTRE D’ALTRES: 

A les 8h hi haurà esmorçar a l'acampada 
de Pla de Palau davant Delegació de Go¬ 
vern d'es d'on s'anirà a plaça Sant Jaume; a 
les 10 h també hi haurà concentracions 
davant les seus de Districte i dels llocs de 
treball per anar a denunciar a les empre¬ 
ses de la guerra (porta la teva cassola); a 
les ]2h des de Palau Reial s'anirà cap a la 
Diagonal o cap al consulat dels Eua; tam¬ 
bé a les 12h hi haurà una marxa que anirà 
des de plaça Universitat fins a Delegació 
d'Hisenda a la plaça Letamendi passant 
per la seu de BBVA a plaça Catalunya, 
principal inversor en empreses armamen- 
tístiques espanyoles, on hi haurà una 
batalla de coixins; a les 14:30h es donaran 
dinars populars i saludables davant de 
McDonald's, Burguer King, KFC i afins; a 
les I5h hi ha dinar popular al McDonald's 
de Portal de l'Àngel; a les 17h sortirà de 
plaça Sant Jaume una bicicletada amb 
destí "desconegut"; a les ]8h hi ha concen¬ 
tració a plaça Universitat; a les 19h con¬ 
centracions als ajuntaments de cada loca¬ 
litat; a les 19:30 hi haurà una concentració 
a plaça Catalunya per dibuixar el rebuig a 
la guerra amb un mosaic humà i a les 22h 
tornarem a fer tronar les nostre cassoles 
contra la guerra i per que s'envagin tots. 

Els efectes de la Bomba M argarida a Bagdad 

Crònica enviada per ía Brigada d'Escuts Humans espanyols a Bagdad 
Aquestes bombes són usades per l'exèrcit dels EUA sobre la població civil 


Bagdad/ Irak.- "Són les 3:44 am a Espanya, fa 1 
minut una bomba BLU-82 (també anomena¬ 
da Podadora de M argarides) acaba de solcar 
el cel als voltants de Bagdad. Ha estat la 
primera. Les seves 15.000 lliures la fan tan 
gran que no es pot llançar, sinó que ha de ser 
empesa per la part del darrere d'un avió de 
càrrega. Ha trigat uns 100 segons d'agònica 
caiguda abans de tocar el sòl (durant aquest 
temps, a un quilòmetre a la rodona es pot 
escoltar la seva aterridora xiulada. Si ho es¬ 
coltes, saps que estàs en el seu radi d'acció. 
Un escandall de 38 polzades s'estén des del 
nas de la bomba, toca primer el sòl, deto¬ 
nant 12.600 lliures de pólvora d'alumini en 
una pasta explosiva per dalt del nivell del 
pis. Després de la xiulada, no hi ha un BO UM, 
no hi ha un so aterridor com alguns pensen 
(això només ho escolten els afortunats que 
estan lluny). L'única cosa que es percep és un 
vent creixent de succió cap al lloc de l'ex¬ 
plosió la succió només es produeix a nivell 
del sòl i arriba als540km/ hora. No et derro¬ 
carà, però veuràs com les margarides es 
parteixen (d'aquí el seu nom). Després de la 
succió de tres segons, hi ha una ona de xoc 
de 1000 lliures per polzada quadrada que 
pot matar fins a una distància de 600 m des 


del punt d'impacte, estàs tan prop com per 
a morir dignament? Si ets a 1500 metres no 
et dónatemp d'escoltarel Boum.Quan hagis 
vist les margarides volar, de cop i volta 
escoltaràs un brunzit i sentiràs un dolor a les 
oïdes (els teus timpans han esclatat), pot ser 
que et trobis al terra, probablement amb el 
pit una mica adolorit (després sabràs que un 
pulmó no ha aguantat la pressió i ha decidit 
esclatar sense demanar-te permís). Després 
d'aquest moment és quan una columna de 
foc d'uns 400 m s'aixeca des del punt de 
l'impacte; llàstima que els teus timpans 
hagin esclatat fa lseg (que per a tu seria com 
una hora) perquè escoltaries els cristalls i 
portes de tots els edificis en 3 km a la 
rodona fer-se miques (les portes de fusta es 
trenquen i cruixen i les seves estelles es dis¬ 
persen). Ho veus venir, la succió inicial ja ha 
alimentat la immensa flamarada, la qual ara 
es dirigeix capa tu (tranquil, no tindràs tanta 
sort que la llengua de foc et devori, ets 
massa lluny!). La flamarada empeny un vent 
calent de 100 2 C a uns 360km/ hora que s'en¬ 
casta contra la teva cara, la qual deforma 
amb una ganyota intentant obrir la boca per 
a refrescar-te. Quina pena que el teu pulmó 
esquerre hagi esclatat ja que no podràs 


percebre l'aroma del sofre cremat que prové 
del teu pèl que s'ha cremat. Tots els teus 
objectes plàstics comencen a deformar-se, 
els teus ulls s'assequen, la pell se t'ha assecat 
i esquerdat sense cremar-se. Ets al terra, et 
fa molt mal el pit, intentes respirar, no acon¬ 
segueixes introduir aire, et queden uns 5 
minuts d'agonia, saps que ningú vindrà a aju- 
dar-te perquè miresel cel i veus un grapat de 
llums que ho cobreixen tot (són els canons 
antiaeris que com sempre no faran cap 
blanc). Fixa't bé, hi ha alguna cosa que va més 
a poc a poc que els trets, una llum una mica 
més pàl·lida; és un Transport d'operacions 
especials MC-BO Combat Talon de l'Exèrcit 
d'Estats Units, el que t'acaba de llançar el 
regal, alces el braç, extens el dit mig i els 
dónes les gràcies per salvar-te del dictador. 
Acabes de ser occidentalitzat (has après ja 
que de vegades la mort només triga 5 minuts 
i 6 segons? Això ho vam inventar els occi¬ 
dentals), Això és el que fa lminut acaben de 
sentir aproximadament 70 iraquians. 
iT'agradaria ser un d'ells? "L'enemic del bé en 
aquest món, no és tant el mal... sinó l'in¬ 
diferència de la majoria.” 

Brigada d'Escuts Humans de 
l'Estat espanyol a Bagdad 7/ 4/ 03 


Repressió a Palma de Mallorca 


Persecució als militants antiguerra de Ses Illes 


Palma/Illes Balears.- "Durant la primera 
manifestació contra la guerra (dia 15 de febr¬ 
er) un incident aïllat va molestar a la policia 
espanyola: el llançament d'una pedra que va 
impactar a la cuixa d'un dels agents, que 
immediatament es va refugiar a l'interior de 
la Delegació de Govern, A causa d'això, un 
company ha rebut una sanció administrativa 
de 900 euros (150,000 pts) per "...incitar a la 
violència amb gestos que emulaven el 
llançament d'objectes...”. A més, s'ha presen¬ 
tat denúncia alsjutjatsper part de la policia, 
així que tant la via administrativa com penal 
estan resoltes. Aquest va ser un dels inci¬ 
dents; també dijous 3 d'abril ens vam con¬ 
centrar davant de l'Auditorium on es realit¬ 


zava el míting del PP, on Rajoy i Zaplana don¬ 
aven suport la candidatura de l'exministre de 
Medi Ambient, Jaume Matas. Allí ens vam 
col·locar a l'exterior de la sala increpant als 
assistents amb crits de "Assassins, assas¬ 
sins...”; a uns dels simpatitzants del PP no li 
va semblar bé, així que va decidir tirar-se 
damunt els manifestants de manera 
notablement agressiva. D'això simplement 
va resultar la detenció d'un company que ni 



tan sols s'havia vist implicat directament en 
la picabaralla. Va passar 24 h a comissaria 
finsque va passara disposició judicial on se'l 
va citar a un judici de faltes per danys. 
Aquests són dos casos concrets de la repres¬ 
sió que estem patint a Palma, aquí ara s'esti¬ 
la el sagnat econòmic. Solament mostrant 
una bandera de CNT ja sabem que ens arrib¬ 
arà una multa per un o altre tema.” 

CNA-Palma 8/ 4/ 03 

tel: 93.442.62.53 

correu electrònic: 

«zitzania@sindominio.net» 


Reclamen la retirada de l'acusació a Josep Sabaté 

Baix Ebre.- Arran de l'encadenada que van realitzar els Jovens en defensa de l'Ebre a l'en¬ 
trada de la seu de la Delegació de la Generalitat a les Terres de l'Ebre l'ilde juliol de 2002 
Josep Sabaté va ser denunciat per el delegat del govern el sr. Sancho amb l'acusació par¬ 
ticular de la Generalitat. El dia dels fets, després que el delegat mantingués una conversa 
amb dos representants dels Jovens, un d'ells Sabaté, aquest sortí a fora on s'estirà amb la 
resta de companys a terra, simbolitzant la indefensió que patim amb la política dels nos¬ 
tres governants. En cap moment la caiguda del sr. Sancho pot ser considerada una agres¬ 
sió de Sabaté, doncs aquest no es va moure de terra. El cert és que a causa de les incor¬ 
rectes i inexactes imputacions de representants de la Generalitat, l'acusació pública con¬ 
tinua demanant per a Sabaté dos anys i mig de presó. Jovens en defensa de l'Ebre recollí 
firmes al llarg del recorregut de les manifestacions de St, Jaume i de Barcelona però si 
encara no has firmat o vols més informació pots contactar amb ells a través de 
www.lonusjovenet.org o de l'apartat de correus 55,43520 Roquetes (Baix Ebre). 

Itoitz, Ito ez! 


Darreres informacions entorn al 
pantà d'Itoitz i a la lluita d'oposició 


Itoitz' Nafarroa.- Des de Solidarias con Itoiz 
ens volen fer arribar aquestes informacions 
sobre l'actualitat entorn a la construcció del 
pantà i l'estat de la seva lluita. Per una banda, 
el 27 de gener es van fer les primeres proves 
per omplir el pantà. L'administració central i 
ia foral de Navarra no posen en marxa el Pla 
d'Emergència del pantà. La baixada del gel ja 
fos i les fortes pluges fan que els sistemes 
d'expulsió d'aigua no donin abast i el nivell 
del pantà pugi fins a cotes màximes perme¬ 
ses, esdevenint incontrolable. L'aigua va arrib¬ 
ar al llindar de les cases d'Itoitz i persones i 
bestiar van haver de ser evaquats, mentre que 
al carretera del poble va quedar tallada 
durant tres dies, en elsque el poble va quedar 
incomunicat. A més a més es van poder 
observar els primers esllavissaments de terra 
a diversos punts de les parets del pantà i a 
zones properes, Els treballadors, segons infor¬ 
men, estan dissimulant ràpidament aquuests 
moviment de terra que comencen a confir¬ 
mar les sospites de catàstrofe que ja havien 
previst els tècnics. La Coordinadora d'oposi¬ 
ció a la construcció del pantà ja ha anunciat 
que interposaria una denúncia als tribunals 
contra el gobern espanyol per no haver acti¬ 
vat el Pla d'Emergència. 

Per altra banda, i arran del succeït a les 
proves, al poble d'Aoitz, de tresmil habitants 
i que seria el primer afectat en cas de 
catàstrofe, l'Assemblea d'Afectats pel pantà 
d'Itoiz va fer una crida a realitzar una tanca¬ 
da ininterrumpuda de dues setmanes a 
l'Ajuntament. Aquesta tancada tenia com a 
finalitat exigir un nou esdtudi geològic inde¬ 


pendent sobre la seguretat del pantà. La 
tancada va acabar el 16 de febrer amb una 
manifestació de tresmil persones que recor¬ 
ren els carrers d'Aoitz. Durant la tancada es 
va rebre una comunicació del Tribunal 
d'Estrsburg que acceptava a tramitació una 
queixa presentada per la Coordinadora 
d'Itoitz denunciat el canvi de lleis de 
reserves naturals que havia fet el gobern de 
Navarra amb l'objectiu d'adequaries al pro¬ 
jecte del pantà, El gobern ja ha afirmat que 
en cas de que hi hagi una resolució contraria 
als seus interessos, no l'acatarà. 

Acció deSolidari@s 
con Itoitz durant les proves 
EL 20 de març 4 persones del col·lectiu van 
arribar amb una llantxa neumàtica a peu de 
presa. Dos d'ells van pujar a les sorides 
d'aigua de la presa i els altres van posar una 
pancarta amb el lema STOP ITOITZ a la 
presa. Després van donar voltes al panta 
amb pancartes contra la guerra i contra 
l'ompiida de pantà, així com per l'allibera¬ 
ment d'Inaki García Koch. Lesquatre person¬ 
es van ser detingudes per la Guàrdia Civil i 
alliberades hores després. 

Situació d'Inaki García 
Aquest empresonat per la lluita contra la 
construcció del pantà porta ja gairebé dos 
anysa la presó d'Irunea. Darrerament li han 
concedit diversos permisos de 4 i 6 dies i 
està a l'espera de rebre el tercer grau peni¬ 
tenciari. Si el voleu contactar, escriviu a 
Inaki García Koch, C.P. de Irunea, c/ San 
Roques/ n IRUNEA 

Solidarias con Itoitz + Contra-lnfos 8/ 4/ 03 









Alliberament Animal 


Uboral 


Pressions policials sobre militants antiviviseccionistes a Itàlia 

Elscarabinieri registren els 
domicilis de dos activistes per 
l'alliberament animal a Itàlia 

Itàlia.- Dos activistes implicats en la lluita contra l'ús indiscriminat, el maltractament i l'ex¬ 
perimentació animal de l'estat italià han patit la intimidació delscarabinieri. El 27 de març 
a les set del matí, un grup de carabinieri entraven als seus domicilis amb l'ordre d'investigar- 
los per l'alliberament de gossos beagle del centre de cria M orini. Es tracta d'un intent de 
criminalitzar membres de la Coordinadora "Tancar Morini", acusant-los també de penjar 
cartells i ocupar les oficines de Sedoc. El 10 de març la Coordinadora havia fet una acció a 
l'interior d'una seu d'aquesta empresa que té un contracte amb M orini. Els delictes dels que 
els acusen són robatori, danys i amenaces, i per trobar informació elscarabinieri els van con¬ 
fiscar fins i tot cartes personals, agendes i diaris. La Coordinadora ha interpretat aquests 
registres no com un intent de buscar proves sinó com un interès per intimidar-los i 
extreure'n informació d'altres membres de la Coordinadora. Tot això es dóna en el context 
de l'enorme creixement del moviment animalista no institucional a Itàlia i les múltiples 
accions i actes de tot tipus que s'estan fent des d'aquesta lluita. Per més informació sobre 
aquest i altres assumptes de la Coordinadora: www.chiuderemorini.net. 

Coordinadora "Tancar Morini" -TContra-Infos 7/ 4/ 03 


N ova web actualitzada de lInfqusurpa: http 1 I usurpa.sytes.net 

« El 23D’ABRIL E6UHHARIQ EU CATALÀ! 30.000 EKEWPlflBS GRATUÏTS 


Suport encausats per la vaga general del 20-J 

Dimecres 9 abril, 13h plaça Catedral 

web de suport: http:/ / www.sindominio.net/ encausados20J 


CAMPANYA CONTRA LA RETALLADA DE LLIBERTATS! 

http:/ / www.retallada.tk 


Desmantellada 
l’acampada de la 
plantilla de Valeo 

Sant Esteve Sesrovires/ Baix LLobresat.- El 4 de 
desembre del 2002 la direcció de la Multina¬ 
cional Valeo va donar a conèixer la intenció 
de tancar la fàbrica de components d'il·lumi¬ 
nació situada a Sant Esteve Sesrovires. 261 
persones en rebien les conseqüències direc¬ 
tes, se’ls feia saber el seu acomiadament re¬ 
bent una compensació econòmica de 45 dies 
per any treballat o la prejubilació depenent 
de cada persona. La recol·locació a altres fà¬ 
briques de la mateixa multinacional es traduïa 
en traslladar-se a Jaén, Getafe o Saragossa 
segons el perfil de cadascú. Tot i que el tanca¬ 
ment d’aquesta factoria era del tot ilògica ja 
que any rera any havia augmentat els guanys, 
l'empresa va decidir tancar. A partir d'aquí els 
i les treballadores de Valeo van començar a 
realitzar un seguit d'activitats per denunciar la 
situació. El 16 de gener una manifestació re¬ 
corria els carrers de Barcelona i 10 dies des¬ 
prés iniciaven una acampada a les portes de la 
fàbrica. La UGT de bon principi va deixar a 
l’estacada la plantilla afectada i CCOO va 
recolzar en un primer moment les accions 
previstes. El 7 de febrer, però, la CGT es trobà 
sola enfront la decisió de CCOO de signar un 
preacord que va permetre el tancament per 
poc més del que marca l’estatut dels trebal¬ 
ladors/ es. Durant gairebé dos mesos una 
trentena de tendes i una petita carpa han 
donat lloc a força activitats, ara finalment s’ha 
desmantellat per dur la lluita en d’altres 
camps. Un d’ells ha estat un recurs presentat 
contra la resolució de la Generalitat amb l’in¬ 
tenció de plantejar posteriorment un con¬ 
tenciós, encara que les possibilitats de guan- 
yar-lo siguin poques a causa de la firma-acord 
executada per CCOO amb l'empresa. D'altra 
banda les assemblees de treballadors i trebal¬ 
ladores es mantenen periòdicament, i a més, 
han obert una pàgina web on aconseguir 
informació sobre el cas: 
www.iespana.es/ kampamentodignidad. 

Contra-lnfos 31/ 3/ 03 


Manifestació Suport Presos Torà 

DISSABTE 12 ABRIL A LES ÜSl·l (Plaça Sant Joan, Lleida) 

Autocar des de Barcelona: per reservar plaça truqueu al 645205537 fins dijous al matí 


OKUPACIÓ I CENTRES SOCIALS 


S'acaba el plaç de l'amenaça de 
desallotjament d'El Laboratorio 3 


Madrid.- L'ordre de desallotjament del 
CSOA El Laboratorio és efectiva des de dil¬ 
luns passat 7 d'abril, ja que es compleix el 
termini donat pel jutjat d'Instrucció núm. II 
per a abandonar l'edifici del carrer Amparo 
103 de forma voluntària, a partir d'ara es pot 
efectuar el desallotjament en qualsevol 
moment. Des de diumenge a les 22h, es 
desenvolupà un tancament dintre de l'edifi¬ 
ci per a evitar el desallotjament, on es van 
reunir unes 250 persones. Ara com ara, la 
policia no ha aparegut. Des del CSOA el 
Laboratorio 3 es convoquen altres activitats 
contra el desallotjament dintre de l'edifici 
del carrer Amparo 103. La Ràdio Luther 
Blisset emet des del seu interior de 8h a 10h 


VlVENDA OKUPADA DES DE FA 3 ANYS 

Desallotjament dels 
’Txonis” a Sant Andreu 

Sant Andreu/ Barcelona.- La casa okupada els 
Txonis, situada al carrer Concepció Arenal del 
Barri de Sant Andreu, va ser desallotjada el pas¬ 
sat dilluns 7 d'abril a les vuit del matí. Aquesta 
casa era propietat de l'empresa Arnegas S.L., 
empresa del conegut ultradretà Pedro Arnegas, 
de l'àmbit del també conegut feixista Royuela. 
Als Txonis, ja feia un temps que no hi vivia 
ningú. El desallotjament va ser efectuat per un 
cotxe patrulla de la policia nacional, el propi¬ 
etari i un grup d'obrers. Al cap d'unes hores, cap 
a la una del migdia, doscotxes patrulla van anar 
a Kan Fritanga (una casa okupada propera als 
Txonis), i van identificar a dues persones a la 
porta de la casa. Contra-lnfos 8/ 4/ 03 


del matí i de 17 a 19h a la tarda en l'emissió 
de Ràdio PWD. El dimecres en el programa 
Mitja Watch (de 19 a 21h) tenim com convi¬ 
dat especial al primer director del programa 
Caiga Quien Caiga. I el dijous 10 d'abril, al 
llarg de tota la jornada de vaga hi haurà 
transmissió de 7 del matí a 9 de la nit. Us 
volem convidar a que envieu faxos al 
número 915702698, per a donar suport al 
Laboratorio 3, ens agradaria que fossin edu¬ 
cats, plens de vida, explicant la vostra exper¬ 
iència en el Labo, per què no voleu que ho 
desallotgin. Però també es pot evitar el 
desallotjament, ^com? fent el que sempre 
s'ha fet, totes les gents que han anat parant 
per l'edifici, sabem que és alguna cosa més 


Repressió 


que un espai físic, és un espai de col·labo¬ 
ració, creació, on compartir els desitjós, des 
d'una ràdio, amb una escombra en la mà, 
amb un taconeo flamenc, en una obra de 
teatre, amb gents que estan o que passen, 
curioses o curiosos, grans o petits. És un 
espai amb ganes de vida, oposat a la mort, 
hem resistit i resistirem perquè els somnis 
són nostres, el Laboratori 3 és nostre i no es 
toca. Així quejaho sabeu, si d'altres van pas¬ 
sar una nit a l'ópera, tu podràs dir que has 
passat iuna nit al Labo!, que si, que et pots 
passar cada dia fins a les 2 de la matinada 
per participar en el tancament. Per a més 
informació: madrid.indymedia.org 

ACP+Contra Infos 8/ 4/ 03 


La resolució sobre l'extradició de Juanra es suspèn 

Barcelona.- Durant el matí del dilluns 7 d'abril un grup de solidàries amb el pres polític 
Juanra es van concentrar a l'autopista A-7 a l'alçada del pont amb la Diagonal i van penjar 
una pancarta amb el lema "No a l'extradició del Juanra, Estat Espanyol torturador". Aquesta 
acció s'ha realitzat en protesta davant el procés, encara obert, que s'està donant a l'Estat 
holandès en referència a l'extradició del pres polític català acusat de pertinença a banda 
armada i intent de conspiració per cometre un assassinat. 

Amsterdam.- El dimarts 8 d'abril al matí, el jutjat holandès havia de fer pública la resolució 
del judici sobre l'extradició del pres polític Juanra en base a una declaració extreta sota tor¬ 
tura. Finalment, a dos quarts de cinc de la 
tarda el jutjat ha suspès la sentència fins al 
proper dia 20 de maig. Des del grup de 
suport es vol fer una enviada massiva de 
cartes al ministre de justícia i al director 
del centre penitenciari de Vught demanant 
la seva llibertat i per aturar l'extradició, a 
les adreces que podreu trobar a la pàgina 
web de suport. Més informació: 

<nfo@freejuanra.org> 

Freejuanra.org +Contra-lnfos8/ 4/ 03 

rs^L'oratge de la setmana vinent 



Període molt plujós però amb temperatures cada cop més altes durant la propera setmana. 
El dijous hl haurà una pausa amb vent del nord i sol. El cap de setmana núvols i clars. 












































